สุกฤษฎิ์ วิเศษแก้ว
ปลายปี พ.ศ. 2549 บี้ เริ่มต้นสร้างผลงานในวงการบันเทิงด้วยการรับบทพระเอกในละครเรื่อง "รอยอดีตแห่งรัก" แสดงคู่กับ พีรชยา พิณเมืองงาม ได้รับโอกาสร้องเพลงประกอบละครเป็นครั้งแรก คือเพลง "ตัดใจไม่ไหว" ซึ่งเป็นเพลงในอัลบั้ม "เลิฟ ซีน" (Love Scenes) มีซิงเกิลแรก คือเพลง "I Need Somebody (อยากขอสักคน)" ขึ้นอันดับนิวเอนทรีตามชาร์ทวิทยุอย่างรวดเร็ว และครองอันดับ 1 ของซี๊ดเรดิโอชาร์ตนาน 4 สัปดาห์ ซิงเกิ้ลแรกนี้ได้รับรางวัล"เพลงยอดนิยมสุดซี๊ดประจำปี 2007" จาก "ซี๊ด อวอร์ดส 2007" รางวัล"เพลงรักแห่งปี 2006" จาก "อินยังเจเนอรชันชอยส์ อวอร์ดส 2006", รางวัลเพลงยอดนิยม จาก รางวัลสตาร์เอนเตอร์เทนเมนต์อวอร์ดส 2006 และเป็นเพลงประกอบภาพยนตร์โฆษณาโฟโมสต์ ไฮไฟว์ ซึ่งออกอากาศในปี พ.ศ. 2550
วิชญาณี เปียกลิ่น
เมื่อเข้าเป็นนักร้องในเครือจีเอ็มเอ็ม แกรมมี่ แก้มออกซิงเกิลแรก "ความผูกพัน (ซื้อความรักไม่ได้)" กลางปี 2551 และออกอัลบั้มแรกชื่อ "GAM" ตุลาคม 2551 มีเพลงโปรโมทแรก คือ "ไม่สวยเลือกได้" เสมือนเป็นตัวแทนผู้หญิงที่มีความมั่นใจว่า แม้ไม่สวย แต่ก็มีสิทธิ์เลือก จากนั้นแก้มร้องเพลงประกอบละครครั้งแรก เพลง "แสงและเงา" ประกอบละครเงาอโศก ซึ่งได้รับรางวัล "เพชรในเพลง" การขับร้องเพลงดีเด่นด้านภาษาไทย จากกรมศิลปากร